[{"text_idx": "#000004", "text": "Dros y misoedd nesaf, bydd y Mentrau Iaith ar y cyd a\u0302\u2019r Ganolfan Dysgu Cymraeg Genedlaethol yn cynnal dwy gyfres newydd o deithiau tywys \u2018Ar Droed\u2019 mewn lleoedd arbennig yng Nghymru ar gyfer siaradwyr Cymraeg\u2013 hen a newydd."}, {"text_idx": "#000005", "text": "Yn dilyn llwyddiant teithiau natur \u2018Ar Droed\u2019 yn 2022, bydd un gyfres o deithiau tywys yn cael ei chynnal mewn pedwar adeilad arwyddocaol, ac un gyfres mewn pedair gardd arbennig yng Nghymru."}, {"text_idx": "#000006", "text": "Tywyswyr lleol fydd yn arwain y teithiau eleni, sy\u2019n cael eu cynnal rhwng mis Chwefror a mis Gorffennaf, ac mae ambell i enw adnabyddus yn ymuno i gefnogi hefyd."}, {"text_idx": "#000007", "text": "Ymweliad a\u0302 Senedd Cymru ar 8 Chwefror oedd yn dechrau\u2019r gyfres o deithiau mewn adeiladau arwyddocaol. Ymunodd y Llywydd, Elin Jones, a\u0302\u2019r grw\u0302p i gael sgwrs am yr adeilad, gwaith y Senedd a gwaith y Llywydd."}, {"text_idx": "#000008", "text": "Dwedodd Margaret White, tiwtor Cymraeg: \u201cGwnaeth y grw\u0302p fwynhau yn fawr. Ac ro\u0302n i meddwl bod lefel siarad Elin Jones a Huw (y tywysydd) yn wych ac yn sensitif i\u2019r gynulleidfa.\u201d"}, {"text_idx": "#000009", "text": "Ar y daith nesaf bydd cyfle i ymweld a\u0302 Senedd-dy Owain Glyndw\u0302r ym Machynlleth ar yr 22ain o Chwefror ac mae rhai llefydd dal ar gael. Bydd teithiau\u2019r adeiladau eraill yn ymweld a\u0302 bryngaer Castell Henllys yn Sir Benfro a\u2019r Llyfrgell Genedlaethol y Aberystwyth ddiwedd mis Mawrth."}, {"text_idx": "#000012", "text": "\u201cMae creu cyfleoedd i ddysgwyr fwynhau defnyddio eu Cymraeg yn rhan bwysig o waith y Ganolfan Genedlaethol a \u2019dyn ni\u2019n falch dros ben bod teithiau tywys \u2018Ar Droed\u2019 yn cael eu cynnal eto eleni. Bydd y teithiau yn gyfle i ddysgwyr ddod i wybod mwy am y cyfoeth o eiriau Cymraeg, yn ogystal a\u0302 chyfarfod a sgwrsio gyda dysgwyr eraill yn eu hardal.\u201d"}, {"text_idx": "#000014", "text": "\u201cMae\u2019r Mentrau Iaith ar draws Cymru yn cynnal gweithgareddau i roi cyfle i bobl fwynhau siarad Cymraeg yn eu hardaloedd nhw. Felly, rydym yn falch iawn o allu cynnal y ddwy gyfres o deithiau tywys o dan faner \u2018Ar Droed\u2019 eto eleni. Mae\u2019r teithiau yn y Gymraeg ac mae gwahoddiad i bawb sy\u2019n siarad Cymraeg \u2013 boed yn ddysgwyr neu\u2019n siaradwyr iaith gyntaf. Rydym yn awyddus i ddangos bod y gweithgareddau\u2019n gallu pontio cymunedau hefyd. Mae sgwrs yn llifo yn llawer gwell wrth wneud gweithgareddau fel mynd am dro a chymdeithasu.\u201d"}, {"text_idx": "#000015", "text": "Mae croeso arbennig i\u2019r rhai sy\u2019n aelodau o\u2019r cynllun Siarad, cynllun sy\u2019n rhoi cyfle i siaradwyr Cymraeg iaith gyntaf a dysgwyr ddod at ei gilydd i gymdeithasu."}, {"text_idx": "#000016", "text": "Bydd paned a mwy o gyfle i sgwrsio ar gael ar bob un o\u2019r teithiau. Ychwanegodd Daniela Schlick:"}, {"text_idx": "#000017", "text": "\u201cMae panad yn dda i\u2019r enaid ac yn sicr yn dda i greu awyrgylch cyfeillgar am sgwrs.\u201d"}, {"text_idx": "#000018", "text": "Am fwy o wybodaeth ac i gofrestru ar gyfer y teithiau rhad ac am ddim hyn, e-bostiwch ardroed@mentrauiaith.cymru"}, {"text_idx": "#000023", "text": "Mentrau Iaith Cymru is an equal opportunities employer committed to promoting equality, diversity and inclusion."}]